133. löggjafarþing 2006–2007.

Þskj. 336 — 314. mál.

Fyrirspurn

til menntamálaráðherra um starf trúfélaga í grunnskólum og framhaldsskólum.

Frá Merði Árnasyni.

1.	Í hverju felst sálgæslustarfsemi svokallaðrar vinaleiðar á vegum hinnar evangelísku lútersku þjóðkirkju í nokkrum grunnskólum?

2.	Hver kostar þetta starf?

3.	Hefur öðrum trúfélögum boðist svipuð starfsaðstaða í grunn- og framhaldsskólum lands
ins?

4.	Hefur svokölluðum lífsskoðunarfélögum verið boðið að taka að sér svipaða starfsemi?

5.	Stendur þjónusta ámóta vinaleiðinni til boða í skólunum hjá sálfræðingum eða félags
ráðgjöfum?

6.	Fylgjast sálfræðingar eða félagsráðgjafar á vegum skólanna, sveitarfélaganna eða ríkis
ins með þessu starfi í skólunum?

7.	Þykir ráðherra eðlilegt að trúfélag annist sálræn störf í opinberum skólum?

8.	Þykir ráðherra eðlilegt að aðeins eitt trú- eða lífsskoðunarfélag annist slík störf í opin
berum skólum?